AAV ลุ้น Q4/60 ฟื้นตัว ตามภาวะนักท่องเที่ยวดีขึ้น-ฐานปีก่อนต่ำแนะซื้อ
AAV ลุ้น Q4/60 ฟื้นตัว ตามภาวะนักท่องเที่ยวดีขึ้น-ฐานปีก่อนต่ำแนะซื้อ
24 ส.ค. 2560

บล.ดีบีเอสฯ ระบุในบทวิเคราะห์วันนี้(24ส.ค.) ว่า บริษัท เอเชีย เอวิเอชั่น จำกัด (มหาชน) หรือ AAV จากที่เคยรายงานไป กำไรไตรมาส 2/60 นั้นออกมาน้อยกว่าคาด อัตราผลตอบแทน (yield) ได้รับผลกระทบจากการลดธุรกิจการเช่าเหมาลำ (charter) หลังจากมีเรื่องจำกัดทัวร์ศูนย์เหรียญจากนักท่องเที่ยวจีน อีกทั้งต้นทุน (unit cost) กลับเพิ่มขึ้นทั้งในส่วนค่าเชื้อเพลิง (Jet Fuel) และค่าใช้จ่ายบุคลากร
คาด yield จะกลับมาฟื้นตัวได้โดยเฉพาะไตรมาส4/60 จากภาวะนักท่องเที่ยวที่ดีขึ้นในปัจจุบัน เข้าสู่ฤดูกาลที่ดี และฐานปีที่แล้วต่ำผิดปกติ คงคำแนะนำซื้อ แต่ได้มีการปรับลดประมาณการปี 60,61 และ 62 ในอัตรา 25%/21%/21% สะท้อน yield ที่ทำได้น้อยลง ด้านราคาพื้นฐานประเมินด้วย P/BV ปี 60 ที่ 1.5 เท่า ซึ่งเป็นค่า Mean ในอดีต+ 1 SDแนะนำ “ซื้อ” ราคาเป้าหมาย 7.05 บาท/หุ้น